Zuma verwys Onteieningswetsontwerp terug na parlement | Maroela Media
Zuma het verlede week tydens sy staatsrede gesê hy sal die wetsontwerp aan die parlement terugstuur vir verdere openbare deelname.
Die wetsontwerp, wat al sedert 2008 in die pyplyn is, maak voorsiening dat grond in die openbare belang onteien kan word en poog om die rasseongelykhede in grondeienaarskap aan te spreek. Dit kan grondhervorming bespoedig en maak voorsiening dat meer kriteria oorweeg word as net die markwaarde wanneer vergoeding deur die staat aan die huidige eienaar bepaal word.
Die Demokratiese Alliansie het Zuma verlede jaar gemaan om nie die Wetsontwerp te onderteken nie, aangesien dit teenstrydig is met artikels 25 en 26 van die Grondwet wat betref die reg tot eiendom en die reg, om nie sonder ŉ hofbevel ontset te word nie.
Zuma het in Julie 2016 die speaker van die Nasionale Vergadering en die voorsitter van die Nasionale Raad van Provinsies versoek om hom te adviseer oor die proses wat die parlement gevolg het om die Onteieningswetsontwerp goed te keur.
Die wetsontwerp is in daardie stadium na die president verwys om dit as ŉ wet te bekragtig nadat dit in die parlement goedgekeur is.
Zuma het verskeie petisies van individue en organisasies ontvang teen die bekragtiging van die wetsontwerp. Die besware het ŉ aantal kwessies uitgewys wat die prosedure betref wat die parlement gevolg het, waaronder:
die prosedure wat die Nasionale Raad van Provinsies en sommige provinsiale wetgewers gevolg het, was teenstrydig met die Grondwet;
die Nasionale Raad van Provinsies het versuim om voldoende konsultasies met die publiek te hou voor die wetsontwerp aanvaar is; en
die wetsontwerp is nie na die Nasionale Huis van Tradisionele Leiers verwys, kragtens artikel 18(1)(a) van die Wet op Tradisionele Leierskap en Regeringsraamwerk 2003 (Wet 41 van 2003) nie.
“Die president het gevolglik die parlement versoek om hom in te lig oor die proses wat gevolg is om die wetsontwerp goed te keur,” het Zuma se kantoor destyds gesê.
Ag ou z jy wil ma net die grond vi jou en jou kaders he soos ou mugabe gedun het
alles gaan oor as jy as presdent nie vir lands burgers kan werk gee nie, sal geen ander nasie in die wereld burgerskap kry in daai land nie. Maar nie onsin nie ALMAL IS WELKOM KOM MAAK EN BREUK SOOS JUL WIL. maak my siek.
Daar is baie grond beskikbaar wat aan die regering behoort. Hulle wil grond he wat ontwikkel is en werkende plase. Net soos hulle ons werkende en winsgewende besighede wil he.
Hulle is nie in staat daartow om hulle eie wins te maak .
Daar is geen manier wat enige van die bykans 50 miljoen ņ dorre stuk grond kan vat en dit laat werk nie.
Baie makliker om die wet te gebruik om ons te dwing om alles vir hul te gee.
Nie net van vat nie my bra.
Hulle soek nie dié grond nie, kan nie boer nie , hul is geld honger, besef z en sy gespuis dit nie